Usiposikia ya wakuu utaona makuu

USIPOSIKIA YA WAKUU UTAONA MAKUU 

Ali alizaliwa katika nyumba iliyojiweza. Baba yake alikuwa meneju wa Benki Kuu ya Kenya naye mamake yake alikuwa mhadhiri wa Chuo Kikuu cha Moi. Licha ya kuwa tajiri, na kujua kwamba angerithi mali yote ya wazazi wake kwani alikuwa mtoto pekeo, Ali alitia fora masomoni mwake. Katita michezo pia hangeachwa nyuma. Ali alipendwa sana na wazazi wake na mara kwa mara, wangemshauri asome kwa bidii ili ajitegemee mbeleni, asitegemee utajiri wao. 
Shuleni, Ali alisifiwa na walimu na wanafunzi wenzake. Hakuna mwanafunzi yeyote katika darasa lao ambaye angemshinda katika somo lolote lile. Shule nzima, walimu na wanfuzi walijua kwamba wangefanya mtihani, angeibuka kuwa wa kwanza. Walimu walimpenda kwani hakulegea katika somo lolote lile. 
Ali hakuruhusu kuachwa nyuma hata katika michezo si kandanda, si raga, Ali alikiwa bingwa. Watu wote mtaani walimwamini sana hata wengine walimwonea wivu. Kila jioni, alikuwa akifanya zoezi na vijana wengine mtaani mwao. Aliwafunza jinsi ya kucheza kandanda na raga. Wanakijiji walimsifu na kumshukuru sana. 
Lakini wahenga walisema kuwa, mgema akisifiwa tembo hulitia maji. Ali alianza kuwadharau wengine shuleni na hata nyumbani. Alijigamba na kuona kuwa hakuna mtu mwingine angesimama badala yake katika masomo na michezo. Alianza kuwadharau walimu na wanafunzi wenzake 
shuleni kwa kujidanganya kuwa walimu walikuwa wanamtegemea yeye peke yake katika nyanja mbalimbali. 

Ali alianza kulegeza kamba katika masomo yake. Hakujishughulisha tena katika masomo au hata michezo. Hangecheza tena bila mwalimu kumbembeleza au hata kumlipa. Walimu walichoshwa na tabia yake na waliwaeleza wazazi wake.  

Wazazi na walimu sasa walikuwa na kazi ya kumshauri Ali dhidi ya tabia yako hasi ya kuwadharau wenzake. Wazazi wake, hasa mama hakuchoka kumwonya a kumshauri mwanawe. Hakutamani mwanawe apate shida maisha yake ya usoni. Alijikaza bila kukata tamaa kumwelekeza mtoto wake. 

Bidii yake ya mchwa haikufua dafu. Ali azidi kutokomea maovuni na hatimaye kuanza kutumia mihadarati. Maonyo yote ya wazazi yaliingia kupitia sikio moja na kutoka kwa la pili. Hakusikia ya wakuu. Hali yake ya afya ilianza kuzorota, kukohoa kusikoisha. Ali alianza kukonda na kondeana. 

Baada ya juhudi nyingi zisizo na manufaa, babake aliamua kumwacha mtoto wake afunzwe na ulimwengu. Alisema kuwa mtoto ni wa mama wala si wa baba kwa sababu alikuwa amekwisha haribika. 

Babake kuona kuwa masikio yamezidi kichwa, aliamua kutafuta mtoto ambaye angekuwa mrithi wa mali yake. Alioa bibi na kumjengea nyumba kwenye ploti yake aliyoinunua mbali zaidi na nyumbani kwake. Si muda mrefu sana baada ya ndoa, bibi yake alipata mtoto mvulana na walimwita Abdalah. 1 
Muda huu wote baada kumwoa mamake Abdalah, babake Ali aliamua kutoenda hata nyumbani kwake kumwona mke wake. Aliamua kukupa jongoo na kijiti chake. Mara kwa mara, mamake Ali aliugua ugonjwa wa moyo. Alipoteza ari ya kula kwa sababu familia yake yote ilikuwa imetawangika. 
Muda ulipita. Baada ya miaka kumi ya shida, mamake Ali aliaga dunia. Maisha ya Ali baada ya kifo cha mamake yalikuwa mabaya zaidi. Alianza kujiingiza katika wizi wa mabavu. Si siku nyingi baadaye, zake arubaini zilifika. Ali alishikwa na kufungwa kifungo cha miaka miwili gerezani. 
Alipotoka gerezani, Ali alipokelewa na habari kwamba baba yake alikuwa ameaga dunia. Ali hakuchelewa kutafuta wakili wa baba yake na kumuliza kuhusu urithi wake. Ali alishtuka kusikia kuwa Abdalah alikuwa amerithi mali yote wa wazazi wake. 
Maisha ya Ali yalirudi chini sana. Aliacha kutumia dawal za kulevya lakini maisha yalimpeleka ndivyo sivyo. Ali alijutia matendo yake lakini angefanyaje? Alikuwa amejichimbia kisima na ilimbidi akiingie. 
Alia alianza kulemewa na maisha. Alihisi mzigo mkubwa wa kuishi tena duniani. Aliamua kujitia kitanzi. Aliaga dunia na akazikwa akimwachia Abdalan mali yote.